Kecskemét Megyei Jogú Város Önkormányzata Közgyűlésének

Gazdálkodó Város Bizottsága

28/2024. (XII.10.) GVB. számú határozata

1. számú melléklete

**PÁLYÁZATI FELHÍVÁS**

***Kecskemét Megyei Jogú Város Önkormányzata Közgyűlésének***

***Gazdálkodó Város Bizottsága***

***(6000 Kecskemét, Kossuth tér 1.) 28/2024. (XII.10.) GVB. számú határozata alapján***

***Kecskemét Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásáról szóló 19/2013. (VI.27.) önkormányzati rendelete (a továbbiakban: Vagyonrendelet) 24. § (1) bekezdés a) pont ad) alpontja szerint***

**nyilvános, többfordulós pályázatot ír ki a**

**Kecskemét, Fráter György utca 7. fszt. 1. szám alatt található,** Kecskemét Megyei Jogú Város Önkormányzata kizárólagos tulajdonában lévő **3960/A/1 hrsz-ú,** 71 m2 területű, kivett lakás (+ az alapító okirat szerint hozzátartozó mellékhelyiségek + 5 m2-es külső kamra) megnevezésű ingatlan (a továbbiakban: Ingatlan) értékesítésére.

Az Ingatlan értékesítését ÁFA fizetési kötelezettség nem terheli.

A versenyeztetés a Vagyonrendelet 24. § (1) bekezdés a) pont ad) alpontjában meghatározott formában történik.

**Az Ingatlan minimális értékesítési ára bruttó 15.800.000,- Ft.**

A pályázatokat legkésőbb **2025. január 17. napján 13.00 óráig**személyesen lehet egy eredeti és egy másolati példányban benyújtani a KIK-FOR Kft. (6000 Kecskemét, Csányi János krt. 14.) III. emelet 320. számú irodájában (Titkárság). Az ajánlatokat érvényesen benyújtani kizárólag személyesen, zárt borítékban, a borítékon kívül **„3960/A/1 hrsz-ú ingatlan” jelige feltüntetésével** lehet.

**Részletes pályázati kiírás letölthető Kecskemét Megyei Jogú Város hivatalos honlapjáról (**[www.kecskemet.hu](http://www.kecskemet.hu)**), valamint a KIK-FOR Kft. (**[www.kikfor.hu](http://www.kikfor.hu)**) honlapjáról az „Eladó ingatlanok” menüpont alatt.**

A pályázat kiírója a Vagyonrendelet 28. § (2) bekezdése alapján fenntartja a pályázat eredménytelenné nyilvánításának jogát.

Kecskemét, 2024. december 10.

Kecskemét Megyei Jogú Város Önkormányzata Közgyűlésének

Gazdálkodó Város Bizottsága

28/2024. (XII.10.) GVB. számú határozata

2. számú melléklete

**PÁLYÁZATI KIÍRÁS**

***Kecskemét Megyei Jogú Város Önkormányzata Közgyűlésének***

***Gazdálkodó Város Bizottsága***

***(6000 Kecskemét, Kossuth tér 1.) 28/2024. (XII.10.) GVB. számú határozata alapján***

***Kecskemét Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásáról szóló 19/2013. (VI.27.) önkormányzati rendelete (a továbbiakban: Vagyonrendelet) 24. § (1) bekezdés a) pont ad) alpontja szerint***

**nyilvános, többfordulós pályázatot ír ki a**

**Kecskemét, Fráter György utca 7. fszt. 1. szám alatt található,** Kecskemét Megyei Jogú Város Önkormányzata kizárólagos tulajdonában lévő **3960/A/1 hrsz-ú,** 71 m2 területű, kivett lakás (+ az alapító okirat szerint hozzátartozó mellékhelyiségek + 5 m2-es külső kamra) megnevezésű ingatlan (a továbbiakban: Ingatlan) értékesítésére.

**Az Ingatlan minimális értékesítési ára bruttó 15.800.000,- Ft.**

Az Ingatlan értékesítését ÁFA fizetési kötelezettség nem terheli.

Az Ingatlan Kecskemét Megyei Jogú Város Önkormányzata Közgyűlésének Kecskemét Megyei Jogú Város Helyi Építési Szabályzatáról szóló 33/2015. (XII.17.) önkormányzati rendelete mellékletét képező Szabályozási Terv szerint „Lk-0554” kisvárosias lakóterület övezetben helyezkedik el.

Az Ingatlan hasznosításának részletes szabályairól, előírásairól Kecskemét Megyei Jogú Város Polgármesteri Hivatal Várostervezési Osztálya (Kecskemét, Kossuth tér 1.) ad részletes és bővebb felvilágosítást.

A nemzeti vagyonról szóló 2011. évi CXCVI. törvény (a továbbiakban: Nvtv.) 14. § (2) bekezdésében foglaltak értelmében a helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. Az Nvtv. 14. § (4) bekezdése alapján az állam elővásárlási jogára vonatkozó rendelkezéseket nem kell alkalmazni arra az ingatlanra, amelynek értéke az 5 millió forintot nem éri el. Az Nvtv. 14. § (5) bekezdése értelmében az elővásárlási jog gyakorlására külön törvényben meghatározott szerv - amennyiben törvény a nyilatkozattételi határidőre vonatkozóan eltérően nem rendelkezik - az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő kézbesítésétől számított 35 napon belül nyilatkozik, hogy kíván-e élni az elővásárlási jogával az állam nevében.

Az adásvételi szerződés érvényességi feltétele az elővásárlási jog gyakorlására jogosult nemleges nyilatkozata, vagy a 35 napos nyilatkozattételi határidő eredménytelen letelte.

Pályázatot nyújthat be természetes személy és az Nvtv. 3. § (1) bekezdés 1. pontja szerinti átlátható szervezet (a továbbiakban együtt: pályázó).

A Vagyonrendelet 24. § (4) bekezdése alapján többfordulós pályázat esetén az első fordulóban érvényes írásbeli ajánlatot benyújtó pályázókat tárgyalásra kell meghívni a második, és szükség szerint a tárgyalások eredményétől függően versenyben maradtakat a további fordulókra. A pályázók a tárgyalások során ajánlatukat csak az önkormányzat számára kedvezőbb feltételekkel módosíthatják, és a pályázat elbírálására a tárgyalások befejezésével kerül sor.

**Az Ingatlan előzetes egyeztetés nélkül 2025. január 13. napján 14.30 órakor megtekinthető.**

**Az ajánlat benyújtásának helye, ideje, módja:**

Az ajánlatok benyújtásának helye:

KIK-FOR Kft. (6000 Kecskemét, Csányi János krt. 14.) III. emelet 320. helyiség (Titkárság)

Az ajánlatok benyújtásának ideje:

Az ajánlatokat legkésőbb **2025. január 17. napján 13.00 óráig**kell benyújtani.

Az ajánlatok benyújtásának módja:

Az ajánlatokat érvényesen benyújtani kizárólag személyesen, zárt borítékban **"3960/A/1 hrsz-ú ingatlan”** **jeligével** lehet. A borítékon fel kell tüntetni az **ajánlattevő nevét, címét**.

A pályázat kiírója a hiánypótlásra lehetőséget biztosít.

Az ajánlatokat 1 eredeti és 1 másolati példányban kell benyújtani. Az ajánlat eredeti példányát olyan módon kell összefűzni, hogy ahhoz iratot sérülésmentesen hozzá ne lehessen csatolni, vagy abból eltávolítani.

Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe.

A pályázónak ajánlata benyújtásával egyidejűleg **790.000,- Ft összegű ajánlati biztosítékot** kell megfizetnie az önkormányzat OTP Bank Nyrt-nél vezetett 11732002-15337544-06080000 számú bankszámlájára, mely eredményes pályázat esetén az adásvételi szerződésben foglalóként kerül kikötésre. Eredménytelen vagy sikertelen pályázat estén az ajánlati biztosíték visszajár. Nem jár vissza az ajánlati biztosíték, amennyiben az ajánlatkérő az ajánlati kötöttség előtt az ajánlatát visszavonja.

Az ajánlati kötöttség minimális időtartama: az ajánlatok bontását követő 120 nap.

A nyertes pályázóval az önkormányzat az ajánlati kötöttség időtartamán belül adásvételi szerződést köt. Az önkormányzat a pályázattal érintett Ingatlan tulajdonjogát a teljes vételár kifizetéséig fenntartja, csak ezt követően járul hozzá a pályázó, mint vevő tulajdonjogának bejegyzéséhez.

**Az ajánlatnak tartalmaznia kell:**

* A pályázó szerződéskötéshez szükséges azonosító adatait:

a./ természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,

b*./* átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,

c./ jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyezett adatairól vagy annak hitelesített másolatát, valamint képviselőjének aláírási címpéldányát, vagy aláírás mintáját, vagy azok hitelesített másolatát,

d./ levelezési címet, e-mail címet, telefonszámot,

e./ adatvédelmi nyilatkozatot.

* Átlátható szervezet esetén cégszerűen aláírt okiratba foglalt nyilatkozatot az Nvtv. 3. § (2) bekezdése szerint az (1) bekezdés 1. pont *b)* vagy *c)* alpontjában foglalt feltételeknek való megfelelésről.
* A pályázó ajánlatát, amely nem lehet kevesebb, mint a megjelölt minimális értékesítési ár, valamint azt, hogy a vételárat az erre vonatkozó felhívás alapján egyösszegben megfizeti. A minimális értékesítési árnál alacsonyabb ajánlati ár megjelölése a benyújtott pályázat érvénytelenségét vonja maga után.
* A pályázó nyilatkozatát arra vonatkozóan, hogy az ajánlatok bontását követő 120. napig ajánlati kötöttséget vállal.
* A pályázó nyilatkozatát arról, hogy a pályázati feltételeket elfogadja.
* A pályázó részletes elképzeléseit az Ingatlan hasznosítására vonatkozóan.
* A pályázó nyilatkozatát arról, hogy a személyes adatai kezeléséhez a pályázat elbírálásához szükséges mértékben hozzájárul.

**A pályázat eredménytelenné nyilvánítása:**

A kiíró a Vagyonrendelet 28. § (2) bekezdése szerint fenntartja a jogot a pályázat indokolás nélküli eredménytelenné nyilvánítására.

**Az ajánlatok felbontásának helye, ideje, módja:**

Az ajánlatok felbontásának helye:

**KIK-FOR Kft.** (6000 Kecskemét, Csányi János krt. 14.) **III/315. sz. hivatalos helyisége.**

Az ajánlatok felbontásának ideje:

A pályázatok bontására **2025. január 20. napján 10.30 órakor** kerül sor.

Az ajánlatok felbontásának és az ártárgyalás módja:

Az ajánlatok bontása nyilvános, amelyre a pályázókat a kiíró ezúton hívja meg. Az ártárgyalást a KIK-FOR Kft. erre a feladatra kijelölt munkatársai folytatják le, jegyzőkönyv felvétele mellett.

Az ártárgyalás helye:

**KIK-FOR Kft.** (6000 Kecskemét, Csányi János krt. 14.) **III/315. sz. hivatalos helyisége.**

Az ártárgyalás ideje: **2024. január 27. napján 10.30 óra**

**A pályázat és az ajánlatok elbírálása:**

Az elbírálás ideje:

Az egyes ajánlatok elbírálására a Vagyonrendelet 8. § (1) bekezdése alapján Kecskemét Megyei Jogú Város Önkormányzata Közgyűlésének Gazdálkodó Város Bizottsága az ajánlati kötöttség időtartamán belül – 120 nap – tartandó ülésén kerül sor.

Az elbírálásra jogosult:

A pályázat eredményességéről vagy eredménytelenségéről, a benyújtott ajánlatok érvényességéről, az ajánlatok sorrendjéről, elbírálásáról a Vagyonrendelet alapján Kecskemét Megyei Jogú Város Önkormányzata Közgyűlésének Gazdálkodó Város Bizottsága dönt.

Bírálati szempontok:

Az elbírálásra jogosult az Nvtv. 13. § (1) bekezdésében foglaltak figyelembevételével a benyújtott ajánlatokat az összességében legelőnyösebb ajánlat szempontja szerint értékeli a szolgáltatás és ellenszolgáltatás értékarányosságára tekintettel.

**Az eredményhirdetés módja:**

A pályázókat a döntést követően a kiíró írásban értesíti az elbírálás eredményéről.

**A szerződés megkötésének helye és időpontja:**

A szerződéskötés helye:

Kecskemét Megyei Jogú Város Polgármesteri Hivatalának (6000 Kecskemét, Kossuth tér 1.) az értesítésben megjelölt hivatalos helyisége.

A szerződéskötés időpontja:

A nyertes pályázót Kecskemét Megyei Jogú Város Önkormányzata, vagy a KIK-FOR Kft. az elbírálásról szóló levélben tájékoztatja az adásvételi szerződés megkötésének időpontjáról.

A jelen pályázati felhívásban nem szabályozott kérdésekben az Nvtv-ben, valamint a Vagyonrendeletben foglaltak irányadóak.

Ha a pályázat nyertesével a szerződés megkötése – a szerződéskötésre rendelkezésre álló határidőben – meghiúsul, vagy a szerződés aláírása után a nyertes pályázó a szerződést nem, vagy nem szerződésszerűen teljesíti és ezért a kiíró a szerződéstől eláll, vagy felmondja azt, úgy a kiíró jogosult a második legkedvezőbb ajánlatot tevő pályázóval szerződést kötni vagy új pályázatot kiírni.

Kecskemét, 2024. december 10.